-Հ. Թոփիկյանն առաջինն էր, որ անդրադարձավ իմ խմբերգային ստեղծագործություններին: Հետո իմ խմբերգերը կատարվեցին Տ. Հեքեքյանի, Կ. Ալեքսանյանի, Ռ. Մլքեյանի ղեկավարությամբ: Նվիրումներ ունեմ տաղանդաշատ երաժիշտ կատարողներին և դիրիժորներին: Ալտահար Էդ. Տեր-Ղազարյանին եմ նվիրել վիոլա-պոմպոզայի և կամերային նվագախմբի համար գրված «Պոեմ-նվիրումը», «Զարթոնք» սիմֆոնիկ պոեմը ձոնել եմ Մինաս Ավետիսյանի հիշատակին, ալտահար Յանա Դարյանին եմ նվիրել ջութակի «Կոնցերտ ռապսոդիան», ջութակահար Սերգեյ Խաչատրյանին՝ «Կոնցերտ-ֆանտազիան», Հարություն Թոփիկյանին՝ «Հայրենի եզերքը»: Քառասունից ավելի երգիչ-երգչուհիներ, երաժիշտներ, խմբավարներ անդրադարձել են իմ գործերին, և հիմա ահա իմ «Արևի կարոտը» կատարվում է Մաեստրո Սեդրակ Երկանյանի կողմից, ում էլ ընծայել եմ այդ երգաշարը: